Diari Oficial de la Generalitat Valenciana


Sumari del DOGV 6016, del 19-05-2009 (2009/5497)

RESOLUCIÓ de 5 de maig de 2009, de la Direcció General d'Universitat i Estudis Superiors de la Conselleria d'Educació, per la qual es fa públic l'acord de la Comissió Gestora dels Processos d'Accés i Preinscripció, per a l'establiment de la prova de competència lingüística en les universitats públiques de la Comunitat Valenciana als alumnes procedents de sistemes educatius als quals és aplicable l'article 38.5 de la Llei Orgànica 2/2006, de 3 de maig, d'Educació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6016

Data del DOGV
:   19-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5497


Data del document
:   05-05-2009

Organisme emissor
:   Conselleria d'Educació

Tipus de document
:   Resolució

Descriptors 

:   * universitat
    * Unió Europea
    * legislació
    * ensenyament superior
    * ensenyament d'idiomes
    * estudiant estranger
    * examen

RESOLUCIÓ de 5 de maig de 2009, de la Direcció General d'Universitat i Estudis Superiors de la Conselleria d'Educació, per la qual es fa públic l'acord de la Comissió Gestora dels Processos d'Accés i Preinscripció, per a l'establiment de la prova de competència lingüística en les universitats públiques de la Comunitat Valenciana als alumnes procedents de sistemes educatius als quals és aplicable l'article 38.5 de la Llei Orgànica 2/2006, de 3 de maig, d'Educació. [2009/5497]  
L'article 38.5 de la Llei Orgànica 2/2006, de 3 de maig, d'Educació, establix que podran accedir a les universitats espanyoles, sense necessitat de realitzar la prova d'accés, els alumnes procedents de sistemes educatius d'estats membres de la Unió Europea o els d'altres estats amb què s'hagen subscrit acords internacionals aplicables a este respecte, en règim de reciprocitat, sempre que els dits alumnes complisquen els requisits acadèmics exigits en els seus sistemes educatius per a accedir a les seues universitats.  
Per Resolució de 30 de març de 2009, de la Secretaria d'Estat d'Universitats, es dicten instruccions per a l'accés a la universitat espanyola, en el pròxim curs 2009-2010, dels alumnes procedents de sistemes educatius a què és aplicable l'article 38.5 de la Llei Orgànica 2/2006, de 3 de maig, d'Educació, que establix en l'article 2, apartat 2, que «els estudiants hauran de posseir un adequat coneixement de la llengua en què s'impartixen les ensenyances, i que a este efecte les universitats podran establir proves que acrediten la dita competència lingüística».  
En virtut d'això, segons l'esmentada disposició, resolc:  
Primer. Fer públic l'Acord de la Comissió Gestora dels Processos d'Accés i Prescripció, pel qual s'establix en les universitats públiques de la Comunitat Valenciana la prova de competència lingüística com a requisit necessari per a l'accés a les ensenyances conduents a títols universitaris oficials en el curs 2009/2010.  
Segon. La prova serà aplicable a aquells estudiants procedents de sistemes educatius d'estats membres de la Unió Europea o d'altres estats amb què s'hagen subscrit acords internacionals aplicables a este respecte, en règim de reciprocitat en matèria d'accés a la universitat, sempre que complisquen els requisits acadèmics exigits en els seus sistemes educatius per a accedir a les seues universitats, arreplegats en l'annex I de l'esmentada Resolució de la Secretària d'Estat d'Universitats i Investigació de 30 de març de 2009 i que s'arrepleguen com a annex I de la present resolució.  
Tercer. Les ensenyances condicionades a la celebració de la dita prova, el termini de matrícula, dies de realització de les proves, horaris, lloc de celebració i altres requisits i condicions seran determinats per cada una de les universitats públiques de la Comunitat Valenciana que ho estimen convenient, amb la suficient antelació.  
Quart. Estaran exempts de la realització de les proves:  
1. Els alumnes espanyols estudiants del Batxillerat Internacional a Espanya, de centres estrangers en territori espanyol, seccions espanyoles en l'exterior i de les escoles europees.  
2. Els estudiants que es troben en possessió del Diploma d'espanyol com a llengua estrangera de l'Institut Cervantes (nivell B2).  
3. Els alumnes que hagen superat les proves de competència lingüística en alguna universitat situada en territori nacional.  
De conformitat amb els articles 107, 116 i 117 de la Llei de Règim Jurídic de les Administracions Publiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició davant de la Comissió Gestora dels Processos d'Accés i Preinscripció, en el termini d'un mes des de l'endemà de la publicació.  
b) El recurs contenciós administratiu davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 5 de maig de 2009.- El director general d'Universitat i Estudis Superiors: Jesús Marí Farinós.  
ANNEX I  
Alemanya  
Àustria  
Batxillerat Internacional  
Bèlgica  
Bulgària  
República Txeca  
Xina  
Xipre  
Dinamarca  
Escoles Europees  
Eslovàquia  
Eslovènia  
Estònia  
Finlàndia  
França  
Grècia  
Hongria  
Irlanda  
Islàndia  
Itàlia  
Letònia  
Liechtenstein  
Lituània  
Luxemburg  
Malta  
Noruega  
Països Baixos  
Polònia  
Portugal  
Regne Unit  
Romania  
Suècia  
Suïssa